nibzard/narodne-novine-full-text-markdown huggingface dataset:
### NN 136/2020 (9.12.2020.), Odluka o dodjeli Državne nagrade za humanitarni rad u 2020. godini

Ministarstvo rada, mirovinskoga sustava, obitelji i socijalne politike

2603

Na temelju članka 52. stavka 1. i članka 60. Zakona o sustavu državne uprave (»Narodne novine«, broj 66/19), Državnog proračuna Republike Hrvatske za 2020. godinu i projekcije za 2021. i 2022. godinu (»Narodne novine«, broj 117/19), Zakona o izvršavanju Državnog proračuna Republike Hrvatske za 2020. godinu (»Narodne novine«, broj: 117/19, 32/20, 42/20, 58/20 i 124/20), a u svezi s člankom 54. Zakona o humanitarnoj pomoći (»Narodne novine«, broj 102/15 i 98/19) i Pravilnikom o Državnoj nagradi za humanitarni rad (»Narodne novine«, broj 120/15), te u svezi s člankom 15. Zakona o ustrojstvu i djelokrugu tijela državne uprave (»Narodne novine«, broj 85/20), kao i prijedloga Odbora za dodjelu Državne nagrade za humanitarni rad sa sjednice održane 26. studenoga 2020. godine, ministar rada, mirovinskoga sustava, obitelji i socijalne politike donosi

ODLUKU

O DODJELI DRŽAVNE NAGRADE ZA HUMANITARNI RAD U 2020. GODINI

I.

Ovom odlukom Ministarstvo rada, mirovinskoga sustava, obitelji i socijalne politike (u daljnjem tekstu: Ministarstvo) dodjeljuje Državnu nagrada za humanitarni rad u 2020. godini (u daljnjem tekstu: Nagrada), i to:

1. U kategoriji – Nagrada za životno djelo,

Ladi Šokota, iz Zadra, Obala kralja Petra Krešimira IV br. 10.

2. U kategoriji – Godišnja nagrada

– Milanu Stjepanoviću, iz Ivankova, Kralja Zvonimira 14,

– Hrvatskom Crvenom križu – Zajednica udruga Društvo Crvenog križa Varaždinske županije, iz Varaždina, Pavlinska 8 i

– Udruzi »Dajmo im šansu«, iz Osijeka, Matije Gupca 59.

kao najveće priznanje koje Republika Hrvatska dodjeljuje za iznimna postignuća i doprinos razvoju i unapređenju humanitarnog rada u Republici Hrvatskoj.

II.

Nagrađenom iz točke I. ove Odluke, u kategoriji – Nagrada za životno djelo, dodjeljuje se Nagrada u obliku povelje i u novčanom iznosu od 10.000,00 kn (slovima: deset tisuća kuna).

Nagrađenima iz točke I. ove Odluke, u kategoriji – Godišnja nagrada, dodjeljuje se Nagrada u obliku povelje.

III.

Nagrada se uručuje na Svečanoj sjednici Odbora za dodjelu Državne nagrade za humanitarni rad.

IV.

Ova Odluka stupa na snagu danom donošenja.

Klasa: 230-05/20-01/2

Urbroj: 524-04-3-2/6-20-18

Zagreb, 27. studenoga 2020.

Ministar
 Josip Aladrović, v. r.
### NN 136/2020 (9.12.2020.), Odluka o izmjeni Odluke o općinskim porezima Općine Antunovac

Općina Antunovac

2608

Na temelju članka 42. Zakona o lokalnim porezima (»Narodne novine« broj 115/16 i 101/17) i članka 32. Statuta Općine Antunovac (»Službeni glasnik Općine Antunovac« broj 2/13, 3/18, 7/19 i 3/20), Općinsko vijeće Općine Antunovac na svojoj 44. sjednici održanoj 1. prosinca 2020. godine, donosi

ODLUKU

O IZMJENI ODLUKE O OPĆINSKIM POREZIMA OPĆINE ANTUNOVAC

Članak 1.

Odluka o općinskim porezima Općine Antunovac (»Službeni glasnik Općine Antunovac« broj 6/17 i 12/17, »Narodne novine« broj 62/17 i 129/17) mijenja se odredbama ove Odluke.

Članak 2.

U članku 3. stavak 1. točka 1. briše se.

Dosadašnje točke 2. i 3. postaju točke 1. i 2.

Članak 3.

Poglavlje »III. PRIREZ POREZU NA DOHODAK« i članak 4. brišu se.

Članak 4.

U članku 13. stavak 1. brišu se riječi »prireza porezu na dohodak i«.

Članak 5.

Ova Odluka objavit će se u »Službenom glasniku Općine Antunovac« i »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-03/17-01/01

Urbroj: 2158/02-01-20-14

Antunovc, 1. prosinca 2020.

Predsjednik
 Općinskog vijeća
 Zlatko Matijević, v. r.
### NN 136/2020 (9.12.2020.), Odluka o izmjeni Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost

VLADA REPUBLIKE HRVATSKE

2599

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s Nacionalnom strategijom kibernetičke sigurnosti (»Narodne novine«, broj 108/15), Vlada Republike Hrvatske je na sjednici održanoj 7. prosinca 2020. donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA KIBERNETIČKU SIGURNOST I OPERATIVNO-TEHNIČKE KOORDINACIJE ZA KIBERNETIČKU SIGURNOST

I.

U Odluci o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, br. 61/16, 28/18, 110/18 i 79/19) točka IV. mijenja se i glasi:

»Članovi Nacionalnog vijeća su:

– predstavnik Ureda Vijeća za nacionalnu sigurnost, predsjednik

– predstavnik Ministarstva unutarnjih poslova, član

– predstavnik Ministarstva vanjskih i europskih poslova, član

– predstavnik Ministarstva pravosuđa i uprave, član

– predstavnik Ministarstva gospodarstva i održivog razvoja, član

– predstavnik Ministarstva znanosti i obrazovanja, član

– predstavnik Ministarstva obrane, član

– predstavnik Ministarstva mora, prometa i infrastrukture, član

– predstavnik Središnjeg državnog ureda za razvoj digitalnog društva, član

– predstavnik Sigurnosno-obavještajne agencije, član

– predstavnik Zavoda za sigurnost informacijskih sustava, član

– predstavnik Operativno-tehničkog centra za nadzor telekomunikacija, član

– predstavnik Hrvatske akademske i istraživačke mreže, Nacionalni CERT, član

– predstavnik Hrvatske regulatorne agencije za mrežne djelatnosti, član

– predstavnik Hrvatske narodne banke, član

– predstavnik Agencije za zaštitu osobnih podataka, član.

Predsjednik Nacionalnog vijeća je pomoćnik predstojnika Ureda Vijeća za nacionalnu sigurnost nadležan za područje informacijske sigurnosti.

Ostali članovi Nacionalnog vijeća su predstavnici u rangu državnog tajnika ili ravnatelja za tijela državne uprave odnosno zamjenika ili pomoćnika čelnika za ostala tijela i pravne osobe iz stavka 1. ove točke.

Čelnici tijela, pravnih osoba i institucija iz stavka 1. ove točke imenuju predstavnika i njegovog zamjenika u Nacionalno vijeće te o tome obavještavaju predsjednika Nacionalnog vijeća.

Iznimno od stavka 4. ove točke, čelnici ministarstava iz stavka 1. ove točke koja su ustrojena za više upravnih područja povezanih s pitanjima kibernetičke sigurnosti, mogu imenovati dva zamjenika predstavnika u Nacionalno vijeće, o čemu predsjedniku Nacionalnog vijeća dostavljaju obavijest s obrazloženjem potrebe njihova imenovanja.

U rad Nacionalnog vijeća mogu se, prema potrebi, uključiti i druge osobe, o čemu odlučuje Nacionalno vijeće.

Administrativne i tehničke poslove za potrebe rada Nacionalnog vijeća obavlja Ured Vijeća za nacionalnu sigurnost.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-04/464

Urbroj: 50301-29/23-20-2

Zagreb, 7. prosinca 2020.

Predsjednik
 mr. sc. Andrej Plenković, v. r.
### NN 136/2020 (9.12.2020.), Odluka o sudjelovanju Republike Hrvatske u općem povećanju kapitala Međunarodne financijske korporacije

Vlada Republike Hrvatske

2592

Na temelju članka 6. Zakona o prihvaćanju članstva Republike Hrvatske u Međunarodnom monetarnom fondu i drugim međunarodnim financijskim organizacijama na temelju sukcesije (»Narodne novine«, broj 89/92) te članka II. Sporazuma o Međunarodnoj financijskoj korporaciji (»Narodne novine – Međunarodni ugovori«, broj 5/93), Vlada Republike Hrvatske je na sjednici održanoj 7. prosinca 2020. donijela

ODLUKU

O SUDJELOVANJU REPUBLIKE HRVATSKE U OPĆEM POVEĆANJU KAPITALA MEĐUNARODNE FINANCIJSKE KORPORACIJE

I.

Prihvaća se sudjelovanje Republike Hrvatske u općem povećanju kapitala Međunarodne financijske korporacije (u daljnjem tekstu: IFC) na temelju IFC rezolucije usvojene 16. travnja 2020.: Rezolucija br. 272 – Opće povećanje kapitala 2018. godine.

Opće povećanje kapitala IFC-a iznosi 4,6 milijardi USD.

II.

U sklopu općeg povećanja kapitala IFC-a Republika Hrvatska ima pravo upisati 7.047 dionica. Ovime nastaje izravna financijska obveza u iznosu od 7.047.000,00 USD za upis kapitala.

III.

Rok za upis dionica u sklopu općeg povećanja kapitala IFC-a iz točke II. ove Odluke je pet godina od datuma usvajanja IFC rezolucije br. 272 iz točke I. ove Odluke. Republika Hrvatska će izvršiti upis dionica u sklopu općeg povećanja kapitala IFC-a u pet godišnjih rata počevši od 2020.

IV.

Sredstva potrebna za podmirenje obveze na temelju općeg povećanja kapitala IFC-a osiguravaju se u državnom proračunu Republike Hrvatske na poziciji Ministarstva financija.

V.

Zadužuje se Ministarstvo financija da, u ime i za račun Republike Hrvatske, izvrši navedene obveze iz točaka III. i IV. ove Odluke.

VI.

Ovlašćuje se potpredsjednik Vlade Republike Hrvatske i ministar financija i guverner za Republiku Hrvatsku u IFC-u da, u odgovarajućem obliku, dostavi IFC-u sve potrebne dokumente za sudjelovanje Republike Hrvatske u općem povećanju kapitala IFC-a.

VII.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-04/455

Urbroj: 50301-05/16-20-2

Zagreb, 7. prosinca 2020.

Predsjednik
 mr. sc. Andrej Plenković, v. r.
### NN 136/2020 (9.12.2020.), Odluka o posebnoj nagradi radnicima u sustavu socijalne skrbi koji obavljaju poslove vezane za brigu o zdravlju i njegu korisnika usluge smještaja ili organiziranog stanovanja oboljelima od bolesti COVID-19

VLADA REPUBLIKE HRVATSKE

2595

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. prosinca 2020. donijela

ODLUKU

O POSEBNOJ NAGRADI RADNICIMA U SUSTAVU SOCIJALNE SKRBI KOJI OBAVLJAJU POSLOVE VEZANE ZA BRIGU O ZDRAVLJU I NJEGU KORISNIKA USLUGE SMJEŠTAJA ILI ORGANIZIRANOG STANOVANJA OBOLJELIMA OD BOLESTI COVID-19

I.

Radnicima u sustavu socijalne skrbi koji obavljaju poslove vezane za brigu o zdravlju i njegu korisnika usluge smještaja ili organiziranog stanovanja oboljelima od bolesti COVID-19, utvrđuje se posebna nagrada.

Posebna nagrada iz stavka 1. ove točke utvrđuje se u iznosu od 10 % od osnovne plaće radnika, a isplaćuje uz plaću radnika.

II.

Posebna nagrada iz točke I. ove Odluke isplaćuje se radniku za vrijeme koje je sukladno rasporedu rada poslove obavljao u jedinicama za skrb o oboljelima od bolesti COVID-19.

III.

Radnik koji je privremeno upućen na rad kod drugog pružatelja socijalne usluge ima pravo, umjesto plaće za tekući mjesec koju je ostvario temeljem privremenog rasporeda uvećanu za posebnu nagradu iz točke I. ove Odluke, za to razdoblje ostvariti plaću u visini njegove prosječne mjesečne plaće u prethodna tri mjeseca prije njegovog upućivanja na rad kod drugog pružatelja socijalne usluge, ako je to za radnika povoljnije.

IV.

Sredstva za provedbu ove Odluke, za ustanove socijalne skrbi čiji je osnivač Republika Hrvatska, osiguravaju se u državnom proračunu Republike Hrvatske na aktivnosti Ministarstva rada, mirovinskoga sustava, obitelji i socijalne politike.

V.

Primjena isplate u skladu s ovom Odlukom započinje s obračunom plaće za mjesec studeni 2020.

VI.

Za provedbu ove Odluke zadužuje se Ministarstvo rada, mirovinskoga sustava, obitelji i socijalne politike.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/475

Urbroj: 50301-04/12-20-1

Zagreb, 7. prosinca 2020.

Predsjednik
 mr. sc. Andrej Plenković, v. r.
### NN 136/2020 (9.12.2020.), Odluka o posebnoj nagradi službenicima kaznenih tijela koji obavljaju poslove vezane za pružanje zdravstvene zaštite osobama lišenim slobode u zatvorskom sustavu oboljelima od bolesti COVID-19

VLADA REPUBLIKE HRVATSKE

2597

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. prosinca 2020. donijela

ODLUKU

O POSEBNOJ NAGRADI SLUŽBENICIMA KAZNENIH TIJELA KOJI OBAVLJAJU POSLOVE VEZANE ZA PRUŽANJE ZDRAVSTVENE ZAŠTITE OSOBAMA LIŠENIM SLOBODE U ZATVORSKOM SUSTAVU OBOLJELIMA OD BOLESTI COVID-19

I.

Službenicima kaznionica, zatvora i odgojnih zavoda (u daljnjem tekstu: kaznenih tijela) Uprave za zatvorski sustav i probaciju Ministarstva pravosuđa i uprave koji obavljaju poslove vezane za pružanje zdravstvene zaštite osobama lišenim slobode u zatvorskom sustavu oboljelima od bolesti COVID-19, utvrđuje se posebna nagrada.

Posebna nagrada na plaću iz stavka 1. ove točke utvrđuje se u iznosu od 10 % od osnovne plaće službenika i isplaćuje se uz plaću.

II.

Posebna nagrada na plaću iz točke I. ove Odluke isplaćuje se službeniku u kaznenom tijelu koji sukladno rasporedu rada upravitelja kaznenog tijela obavlja poslove pružanja zdravstvene zaštite osobama lišenim slobode oboljelima od bolesti COVID-19.

III.

Sredstva za provedbu ove Odluke osiguravaju se u državnom proračunu Republike Hrvatske na aktivnosti Ministarstva pravosuđa i uprave.

IV.

Primjena isplate u skladu s ovom Odlukom započinje s obračunom plaće za mjesec studeni 2020.

V.

Za provedbu ove Odluke zadužuje se ministar pravosuđa i uprave.

VI.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/474

Urbroj: 50301-21/21-20-2

Zagreb, 7. prosinca 2020.

Predsjednik
 mr. sc. Andrej Plenković, v. r.
### NN 136/2020 (9.12.2020.), Odluka o posebnoj nagradi radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti COVID-19

VLADA REPUBLIKE HRVATSKE

2594

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. prosinca 2020. donijela

ODLUKU

O POSEBNOJ NAGRADI RADNICIMA U SUSTAVU ZDRAVSTVA KOJI OBAVLJAJU POSLOVE VEZANE ZA PRUŽANJE ZDRAVSTVENE SKRBI PACIJENTIMA OBOLJELIMA OD BOLESTI COVID-19

I.

Radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti COVID-19, utvrđuje se posebna nagrada.

Posebna nagrada iz stavka 1. ove točke utvrđuje se u iznosu od 10 % od osnovne plaće radnika, a isplaćuje uz plaću radnika.

II.

Posebna nagrada iz točke I. ove Odluke isplaćuju se radniku za vrijeme koje je sukladno rasporedu poslodavca/ravnatelja doma zdravlja proveo na obavljanju poslova u ustrojstvenim jedinicama/djelatnostima koje pružaju skrb oboljelima od bolesti COVID-19.

III.

Radnik koji je privremeno raspoređen na obavljanje poslova vezano za pružanje zdravstvene skrbi pacijentima oboljelim od bolesti COVID-19 ima pravo, umjesto plaće za tekući mjesec koju je ostvario temeljem privremenog rasporeda uvećanu za posebnu nagradu iz točke I. ove Odluke, za to razdoblje ostvariti plaću u visini njegove prosječne mjesečne plaće u prethodna tri mjeseca prije njegovog privremenog rasporeda, ako je to za radnika povoljnije.

IV.

Sredstva za provedbu ove Odluke osiguravaju se u Financijskom planu Hrvatskog zavoda za zdravstveno osiguranje.

V.

Primjena isplate u skladu s ovom Odlukom započinje s obračunom plaće za mjesec studeni 2020.

VI.

Za provedbu ove Odluke zadužuje se ministar zdravstva.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/473

Urbroj: 50301-04/12-20-2

Zagreb, 7. prosinca 2020.

Predsjednik
 mr. sc. Andrej Plenković, v. r.
### NN 136/2020 (9.12.2020.), Odluka o izmjeni Odluke o koncesiji na pomorskom dobru u svrhu izgradnje i gospodarskog korištenja plaže Kostabela u Rijeci te zahvata morske vode za potrebe bazena i za potrebe termotehničkih uređaja

VLADA REPUBLIKE HRVATSKE

2598

Na temelju članka 20. stavaka 3. i 7. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), a u vezi s člankom 36. stavkom 1. Zakona o koncesijama (»Narodne novine«, br. 69/17 i 107/20), Vlada Republike Hrvatske je na sjednici održanoj 7. prosinca 2020. donijela

ODLUKU

O IZMJENI ODLUKE O KONCESIJI NA POMORSKOM DOBRU U SVRHU IZGRADNJE I GOSPODARSKOG KORIŠTENJA PLAŽE KOSTABELA U RIJECI TE ZAHVATA MORSKE VODE ZA POTREBE BAZENA I ZA POTREBE TERMOTEHNIČKIH UREĐAJA

I.

U Odluci o koncesiji na pomorskom dobru u svrhu izgradnje i gospodarskog korištenja plaže Kostabela u Rijeci te zahvata morske vode za potrebe bazena i za potrebe termotehničkih uređaja (»Narodne novine«, br. 38/15, 9/18, 57/18 i 17/20), u točki V. stavku 4. riječi: »najkasnije do 31. kolovoza 2020. godine« zamjenjuju se riječima: »najkasnije do 28. veljače 2021.«.

U stavku 5. riječi: »najkasnije do 31. kolovoza 2020. godine« zamjenjuju se riječima: »najkasnije do 28. veljače 2021.«.

II.

Zadužuje se Ovlaštenik koncesije, u roku od 60 dana od dana objave ove Odluke u »Narodnim novinama«, dostaviti Ministarstvu mora, prometa i infrastrukture produženje garancije radi dobrog izvršenja posla s rokom važenja do 28. kolovoza 2021. godine.

III.

Ako Ovlaštenik koncesije ne dostavi produženje garancije radi dobrog izvršenja posla u roku iz točke II. ove Odluke, neće se zaključiti dodatak br. 3. Ugovoru o koncesiji iz točke IV. ove Odluke, gubi sva prava stečena Ugovorom o koncesiji te će se naplatiti garancija radi dobrog izvršenja posla.

IV.

Na temelju ove Odluke ovlašćuje se ministar mora, prometa i infrastrukture da sklopi dodatak br. 3. Ugovoru o koncesiji, u roku 60 dana od dana objave ove Odluke u »Narodnim novinama«.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/446

Urbroj: 50301-05/20-20-2

Zagreb, 7. prosinca 2020.

Predsjednik
 mr. sc. Andrej Plenković, v. r.
### NN 136/2020 (9.12.2020.), Odluka o posebnoj nagradi pripadnicima Oružanih snaga Republike Hrvatske – zdravstvene službe koji obavljaju poslove vezane za pružanje zdravstvene skrbi pacijentima oboljelima od bolesti COVID-19

VLADA REPUBLIKE HRVATSKE

2596

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. prosinca 2020. donijela

ODLUKU

O POSEBNOJ NAGRADI PRIPADNICIMA ORUŽANIH SNAGA REPUBLIKE HRVATSKE – ZDRAVSTVENE SLUŽBE KOJI OBAVLJAJU POSLOVE VEZANE ZA PRUŽANJE ZDRAVSTVENE SKRBI PACIJENTIMA OBOLJELIMA OD BOLESTI COVID-19

I.

Pripadnicima Oružanih snaga Republike Hrvatske – zdravstvene službe koji obavljaju poslove vezane za pružanje zdravstvene skrbi pacijentima oboljelima od bolesti COVID-19, utvrđuje se posebna nagrada.

Posebna nagrada iz stavka 1. ove točke obračunava se u iznosu od 10 % od osnovne plaće pripadnika Oružanih snaga Republike Hrvatske – zdravstvene službe i isplaćuje se uz plaću pripadnika.

II.

Posebna nagrada iz točke I. ove Odluke isplaćuju se pripadniku iz točke I. ove Odluke za vrijeme koje je sukladno odluci Ministarstva obrane proveo na obavljanju poslova pružanja zdravstvene skrbi oboljelima od bolesti COVID-19.

III.

Sredstva za provedbu ove Odluke osiguravaju se u državnom proračunu Republike Hrvatske na aktivnosti Ministarstva obrane.

IV.

Primjena isplate u skladu s ovom Odlukom započinje s obračunom plaće za mjesec studeni 2020.

V.

Za provedbu ove Odluke zadužuje se ministar obrane.

VI.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/476

Urbroj: 50301-29/09-20-2

Zagreb, 7. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Odluka o ispravku Odluke o dodjeli odlikovanja Reda hrvatskog pletera klasa: 060-03/20-17/09, urbroj: 71-03-01/3-20-01 od 19. listopada 2020.

PREDSJEDNIK REPUBLIKE HRVATSKE

2655

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/0., 141/06. i 118/19.), donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog pletera (klasa: 060-03/20-17/09, urbroj: 71-03-01/3-20-01 od 19. listopada 2020.) na način da se s Odluke briše ime pod rednim brojem »3. STJEPAN (Mate) IVANOVIĆ«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/20-17/09

Urbroj: 71-03-01/3-20-02

Zagreb, 29. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu

PREDSJEDNIK REPUBLIKE HRVATSKE

2632

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuju se

1. BRUNO (Tomislav) BULIĆ – posmrtno

2. DRAGO (Mile) PRŠA

3. ŽELJKO (Ivan) TOŠIĆ – posmrtno.

Klasa: 060-03/20-08/02

Urbroj. 71-03-01/3-20-01

Zagreb, 19. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda kneza Domagoja s ogrlicom, Danku (Marko) Bevandi

PREDSJEDNIK REPUBLIKE HRVATSKE

2633

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuje se

DANKO (Marko) BEVANDA.

Klasa: 060-03/20-08/03

Urbroj: 71-03-01/3-20-01

Zagreb, 17. studenoga 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda Nikole Šubića Zrinskog, Zoranu (Ilija) Gruberu - posmrtno i Stevici (Mirko) Pavliniju - posmrtno

PREDSJEDNIK REPUBLIKE HRVATSKE

2634

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuju se

1. ZORAN (Ilija) GRUBER – posmrtno

2. STEVICA (Mirko) PAVLINI – posmrtno.

Klasa: 060-03/20-09/03

Urbroj: 71-03-01/3-20-01

Zagreb, 19. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda Nikole Šubića Zrinskog, brigadnom generalu Željku (Fabijan) Živanoviću i brigadiru Anti (Petar) Čokoliću

PREDSJEDNIK REPUBLIKE HRVATSKE

2635

Na temelju članka 98. Ustava Republike Hrvatske (»Narodne novine« broj 56/90., 135/97, 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuju se

1. brigadni general ŽELJKO (Fabijan) ŽIVANOVIĆ

2. brigadir ANTE (Petar) ČOKOLIĆ.

Klasa: 060-03/20-09/04

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda Nikole Šubića Zrinskog, Marijanu (Petar) Pavlinušiću i Anti (Božo) Plazoniću

PREDSJEDNIK REPUBLIKE HRVATSKE

2636

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuju se

1. MARIJAN (Petar) PAVLINUŠIĆ

2. ANTE (Božo) PLAZONIĆ.

Klasa: 060-03/20-09/05

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda Nikole Šubića Zrinskog, umirovljenom general-bojniku Jozi (Petar) Miličeviću

PREDSJEDNIK REPUBLIKE HRVATSKE

2637

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

umirovljeni general-bojnik JOZO (Petar) MILIĆEVIĆ.

Klasa: 060-03/20-09/06

Urbroj: 71-03-01/3-20-01

Zagreb, 22. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda Nikole Šubića Zrinskog, Marku (Anto) Dogančiću

PREDSJEDNIK REPUBLIKE HRVATSKE

2638

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

MARKO (Anto) DOGANČIĆ.

Klasa: 060-03/20-09/07

Urbroj: 71-03-01/3-20-01

Zagreb, 23. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda bana Jelačića, Damiru (Mijo) Šimuniću

PREDSJEDNIK REPUBLIKE HRVATSKE

2639

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju, odlikuje se

DAMIR (Mijo) ŠIMUNIĆ.

Klasa: 060-03/20-10/03

Urbroj. 71-03-01/3-20-01

Zagreb, 19. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju

PREDSJEDNIK REPUBLIKE HRVATSKE

2640

Na. temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. 1 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju, odlikuju se

1. brigadir IVICA (Željko) TANDARIĆ

2. brigadir LJUBOMIR (Stipan) UDILJAK

3. brigadir KREŠIMIR (Matej) MARAS.

Klasa: 060-03/20-10/04

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda bana Jelačića, pukovniku Mihaelu (Mihael) Pintariću

PREDSJEDNIK REPUBLIKE HRVATSKE

2641

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju, odlikuje se

pukovnik MIHAEL (Mihael) PINTARIĆ.

Klasa: 060-03/20-10/05

Urbroj: 71-03-01/3-20-01

Zagreb, 27. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog križa, za teško ranjavanje u Domovinskom ratu

PREDSJEDNIK REPUBLIKE HRVATSKE

2642

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 19. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog križa, za teško ranjavanje u Domovinskom ratu, odlikuju se

1. ŽELJKO (Stjepan) BOŽIĆ

2. DAVORIN (Juraj) FIKET

3. DAMIR (Ivan) GREGURIĆ

4. ZDRAVKO (Mirko) IVANEK

5. FRANJO (Franjo) KANTOCI

6. DAMIR (Franjo) PODVINSKI

7. IVAN (Drago) ŠTEFEC

8. BRANKO (Stanko) TUREK.

Klasa: 060-03/20-15/01

Urbroj: 71-03-01/3-20-01

Zagreb, 19. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

2643

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. NIKOLA (Josip) BOGOJEVIĆ

2. IVAN (Josip) BOŠNJAK

3. STANKO (Stanko) BUTORAC – posmrtno

4. MIROSLAV (Bože) ĆUK – posmrtno

5. STEVICA (Branko) DAVIDOVIĆ – posmrtno

6. MARIJAN (Ivan) ĐURAN – posmrtno

7. DAMIR (Josip) GRABAR

8. ALEN (Franjo) GRĐAN

9. ZLATKO (Ivan) HORVAT – posmrtno

10. PREDRAG (Franjo) JURČEC – posmrtno

11. MATE (Mate) JUROŠ – posmrtno

12. IVICA (Mato) KOPECKI

13. MARIJAN (Stjepan) KOSIĆ – posmrtno

14. DAMIR (Alojz) KRSNIK – posmrtno

15. DRAŽEN (Ivan) LEVANIĆ – posmrtno

16. DUŠKO (Stanko) MALIĆ

17. VLADO (Ivan) MURAJA

18. JOSIP (Vid) OREŠKOVIĆ – posmrtno

19. MARIO (Franjo) ŠINCEK

20. ŽELJKO (Alojzij) VINKOVIĆ – posmrtno.

Klasa: 060-03/20-16/03

Urbroj: 71-03-01/3-20-01

Zagreb, 19. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

2644

Na. temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. 1 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. brigadir IVICA (Đuro) PEJAKOVIĆ

2. pukovnik RADE (Mile) KNEZ

3. satnik MELIOR (Danko) KLARIĆ

4. časnički namjesnik ALEN (Dragutin) CVETKO

5. časnički namjesnik ZLATKO (Ivan) PAVUN

6. nadnarednica SANDRA (Josip) RAKARIĆ

7. stožerni narednik ROBERT-MIKE (Nikola) JURKOVAC

8. stožerni narednik ZORAN (Željko) SABO.

Klasa: 060-03/20-16/04

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog trolista, Zdravku (Đena) Vladisavljeviću – posmrtno

PREDSJEDNIK REPUBLIKE HRVATSKE

2645

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

ZDRAVKO (Đena) VLADISAVLJEVIĆ – posmrtno.

Klasa: 060-03/20-16/05

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog trolista, Stjepanu (Mato) Ivanoviću

PREDSJEDNIK REPUBLIKE HRVATSKE

2646

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

STJEPAN (Mato) IVANOVIĆ.

Klasa: 060-03/20-16/06

Urbroj: 71-03-01/3-20-01

Zagreb, 26. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

2647

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. VLADIMIR (Vlado) BALGAČ

2. MILE (Mirko) ČULINA – posmrtno

3. STJEPAN (Mate) IVANOVIĆ

4. JOSIP (Ilija) KNEŽEVIĆ – posmrtno

5. TIHOMIR (Mato) VIDMAR.

Klasa: 060-03/20-17/09

Urbroj: 71-03-01/3-20-01

Zagreb, 19. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

2648

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. pukovnik MIROSLAV (Dragutin) CAR

2. pukovnica JELENA (Petar) RAVLIĆ

3. pukovnik NENAD (Ivan) KOLIĆ

4. bojnik RAFAEL (Gabrijel) VIDOVIĆ

5. časnička namjesnica DARINKA (Josip) KOTARSKI

6. časnički namjesnik DALIBOR (Vlado) DUMBOVIĆ

7. časnički namjesnik TOMISLAV (Mijo) ŠICEL

8. časnički namjesnik ZVONKO (Filip) LUCIĆ

9. časnički namjesnik MARIO (Roko) MATELJIĆ

10. stožerna narednica LIDIJA (Josip) LUKŠA

11. stožerna narednica LJUBICA LJERKA (Mato) SUŠILOVIĆ

12. nadnarednik KREŠIMIR (Dragutin) MARJANOVIĆ

13. nadnarednik DRAŽEN (Miroslav) KOVAČIĆ.

Klasa: 060-03/20-17/10

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog pletera, Borisu (Stjepan) Šebeliću

PREDSJEDNIK REPUBLIKE HRVATSKE

2649

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

BORIS (Stjepan) ŠEBELIĆ.

Klasa: 060-03/20-17/11

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Reda hrvatskog pletera, umirovljenom bojniku Zoranu (Antun) Kovačeviću

PREDSJEDNIK REPUBLIKE HRVATSKE

2650

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

umirovljeni bojnik ZORAN (Antun) KOVAČEVIĆ.

Klasa: 060-03/20-17/12

Urbroj: 71-03-01/3-20-01

Zagreb, 3. studenoga 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Spomenica domovinskog rata, za sudjelovanje u Domovinskom ratu

PREDSJEDNIK REPUBLIKE HRVATSKE

2651

Na temelju članka 98. Ustava. Republike Hrvatske (»Narodne novine« broj 56/90., 135/97., 113/00., 28/01., 76/10. 1 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuju se

1. BORIS (Jure) MUŠKOVIĆ – posmrtno

2. LUČANO (Ivan) UKOŠIĆ – posmrtno

3. GIANFRANCO (Matteo) BONASSIN

4. STAŠA (Mišo) STEMBERGA.

Klasa: 060-03/20-18/02

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Spomenica domovinske zahvalnosti, za časnu i uzornu službu

PREDSJEDNIK REPUBLIKE HRVATSKE

2652

Na. temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. 1 05/14. – Odluka Ustavnog suda Republike Hrvatske) i članka 2., 3. i 23. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinske zahvalnosti, za časnu i uzornu službu, odlikuju se

1. pukovnik DRAGAN (Vlatko) SOLDO

2. pukovnica LJILJANA (Josip) OREŠKOVIĆ

3. bojnik IVAN (August) VIDRA

4. bojnik VLASTIMIR (Joso) LONČARIĆ

5. bojnik MILAN (Milan) SAKOMAN

6. bojnica IVANA (Ante) KOLIĆ

7. nadnarednik SINIŠA (Vladimir) TOMAŠKO.

Klasa: 060-03/20-19/04

Urbroj: 71-03-01/3-20-01

Zagreb, 20. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o dodjeli odlikovanja Spomenica domovinske zahvalnosti umirovljenom stožernom naredniku Daliboru (Anto) Deliću i umirovljenom stožernom naredniku Siniši (Mirko) Kapoviću

PREDSJEDNIK REPUBLIKE HRVATSKE

2653

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 23. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinske zahvalnosti, za časnu i uzornu službu, odlikuju se

1. umirovljeni stožerni narednik DALIBOR (Anto) DELIĆ

2. umirovljeni stožerni narednik SINIŠA (Mirko) KAPOVIĆ.

Klasa: 060-03/20-19/05

Urbroj: 71-03-01/3-20-01

Zagreb, 3. studenoga 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Odluka o ispravku Odluke o dodjeli odlikovanja Reda hrvatskog trolista klasa: 060-03/20-16/03, urbroj: 71-03-01/3-20-01 od 19. listopada 2020.

PREDSJEDNIK REPUBLIKE HRVATSKE

2654

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/0., 141/06. i 118/19.), donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog trolista (klasa: 060-03/20-16/03, urbroj: 71-03-01/3-20-01 od 19. listopada 2020.) na sljedeći način da umjesto.

»1. NIKOLA (Josip) BOGOJEVIĆ«

piše:

» I. NIKOLA (Jovo) BOGOJEVIĆ«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa 060-03/20-16/03

Urbroj: 71-03-01/3-20-02

Zagreb, 29. listopada 2020.

Predsjednik
 Republike Hrvatske
 Zoran Milanović, v. r.
### NN 138/2020 (11.12.2020.), Zakon o izmjenama Zakona o fiskalizaciji u prometu gotovinom

HRVATSKI SABOR

2628

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O FISKALIZACIJI U PROMETU GOTOVINOM

Proglašavam Zakon o izmjenama Zakona o fiskalizaciji u prometu gotovinom, koji je Hrvatski sabor donio na sjednici 4. prosinca 2020.

Klasa: 011-01/20-01/111

Urbroj: 71-10-01/1-20-2

Zagreb, 9. prosinca 2020.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O FISKALIZACIJI U PROMETU GOTOVINOM

Članak 1.

U Zakonu o fiskalizaciji u prometu gotovinom (»Narodne novine«, br. 133/12., 115/16., 106/18. i 121/19.) članak 29. mijenja se i glasi:

»(1) Obveznik fiskalizacije, osim onoga iz članka 28. stavka 6. ovoga Zakona, može zadržati gotov novac u blagajni na kraju radnog dana do visine blagajničkog maksimuma.

(2) Ministar financija propisuje pravilnikom visinu iznosa blagajničkog maksimuma iz stavka 1. ovoga članka prema pojedinim kategorijama poreznih obveznika iz članka 3. ovoga Zakona.«.

Članak 2.

U članku 31. riječi: »Općeg poreznog zakona« zamjenjuju se riječima: »zakona kojim se uređuje opći porezni postupak.«.

PRIJELAZNE I ZAVRŠNE ODREDBE

Članak 3.

Ministar financija uskladit će Pravilnik o fiskalizaciji u prometu gotovinom (»Narodne novine«, br. 146/12., 46/17. i 70/20.) s odredbama ovoga Zakona u roku od 90 dana od dana njegova stupanja na snagu.

Članak 4.

Ovaj Zakon objavit će se u »Narodnim novinama«, a stupa na snagu 1. siječnja 2021.

Klasa: 022-03/20-01/124

Zagreb, 4. prosinca 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 138/2020 (11.12.2020.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2631

Na temelju članka 81. Ustava Republike Hrvatske i članaka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 4. prosinca 2020. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 30. studenoga 2020. započelo je mirovanje zastupničkog mandata zastupnika DARIJA ZUROVCA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati DAVOR NAĐI.

Klasa: 021-14/20-01/84

Zagreb, 4. prosinca 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 138/2020 (11.12.2020.), Odluka o izmjeni Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

STOŽER CIVILNE ZAŠTITE REPUBLIKE HRVATSKE

2676

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20), članka 57.a Zakona o trgovini (»Narodne novine« broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20) i članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 10. prosinca 2020. godine, donosi

ODLUKU

O IZMJENI ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 131/20 i 132/20) u točki III. stavku 1. podstavci 5., 6. i 7. brišu se.

Dosadašnji podstavci 8. do 24. postaju podstavci 5. do 21.

II.

Ova Odluka objavit će se u »Narodnim novinama«, a stupa na snagu 12. prosinca 2020. godine.

Klasa: 810-06/20-01/7

Urbroj: 511-01-300-20-247

Zagreb, 10. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.